CELEX: 52015XG0120(01)
Language: da
Date: 2015-01-20 00:00:00
Title: Rådets konklusioner om entreprenørskab i forbindelse med uddannelse

20.1.2015   
            
            
               DA
            
            
               Den Europæiske Unions Tidende
            
            
               C 17/2
            
         Rådets konklusioner om entreprenørskab i forbindelse med uddannelse
   (2015/C 17/02)
   RÅDET FOR DEN EUROPÆISKE UNION,
   SOM MINDER OM DEN POLITISKE BAGGRUND FOR DETTE SPØRGSMÅL, JF. BILAGET TIL DISSE KONKLUSIONER, OG NAVNLIG DET EUROPÆISKE RÅDS SENESTE OPFORDRING TIL »AT FREMME ET IVÆRKSÆTTERKLIMA OG JOBSKABELSE« (1),
   SOM TAGER HENSYN TIL DEN DEFINITION AF ENTREPRENØRSKAB, DER ANVENDES I HENSTILLINGEN FRA 2006 OM NØGLEKOMPETENCER FOR LIVSLANG LÆRING (2),
   UNDERSTREGER FØLGENDE:
   
            
               1.
            
            
               Både entreprenørskab og uddannelse er prioriteter i Europa 2020-strategien for intelligent, bæredygtig og inklusiv vækst.
            
         
            
               2.
            
            
               Udvikling af en entreprenørskabsmentalitet kan have væsentlige fordele for borgere i deres arbejdsliv såvel som i deres privatliv.
            
         
            
               3.
            
            
               Entreprenørskab i forbindelse med uddannelse kan fremme beskæftigelsesegnethed, selvstændig virksomhed og aktivt medborgerskab samt udadvendte og fleksible uddannelsesinstitutioner.
            
         
            
               4.
            
            
               Formålet med entreprenørskab i forbindelse med uddannelse bør være at give alle lærende, uanset køn, socioøkonomisk baggrund eller særlige behov, de kvalifikationer og kompetencer, der er nødvendige for at kunne udvikle en entreprenørskabsmentalitet og -kapacitet.
            
         
            
               5.
            
            
               Entreprenørskab i forbindelse med uddannelse kan også give lærende de kvalifikationer, kompetencer og den støtte, der er en forudsætning for at starte en ny virksomhed op, f.eks. i form af SMV'er og sociale virksomheder.
            
         
            
               6.
            
            
               Ud over de grundlæggende færdigheder, såsom læse- og regnefærdigheder, kræver entreprenørskab den gradvise udvikling af en række kompetencer fra en tidlig alder. Disse omfatter f.eks. kreativitet og initiativ, problemløsning og kritisk tænkning, beslutnings- og risikotagning, tilpasningsevne og vedholdenhed, selvdisciplin og ansvarsbevidsthed, lederskab og teamwork, planlægnings- og organisationsevne, forståelse af den sociale, økonomiske og kulturelle sammenhæng samt sprogfærdigheder og overtalelsesevne.
            
         
            
               7.
            
            
               Entreprenørskabskvalifikationer og -kompetencer bør behandles på alle uddannelsesniveauer og så vidt muligt på tværs af undervisningsplanen på en måde, der muliggør en løbende udvikling heraf, idet der lægges vægt på at opnå entreprenørskabsorienterede læringsresultater.
            
         
            
               8.
            
            
               Uddannelsesinstitutionerne bør for deres vedkommende bestræbe sig på at være mere kreative og innovative som reaktion på en verden i hastig forandring drevet frem af teknologi, globalisering og skiftende kvalifikationsbehov. Lærere, undervisere og uddannelsesledere bør tilskyndes til at fremme entreprenørskabskvalifikationer, -kompetencer og -mentaliteter, mens institutionerne bør tilbyde kreative og innovative læringsmiljøer og aktivt opfordre til engagement i det bredere samfund.
            
         
            
               9.
            
            
               Partnerskaber mellem uddannelsesinstitutioner og virksomheder, navnlig SMV'er, kan medvirke til at fremme et tættere samarbejde mellem uddannelsesverdenen og erhvervslivet. Virksomheder og erhvervsorganisationerne bør derfor tilskyndes til at støtte entreprenørskab i forbindelse med uddannelse, f.eks. gennem adgang til fysiske eller virtuelle platforme, der er udformet til at fremme sådanne partnerskaber og arbejdsbaseret læring.
            
         
            
               10.
            
            
               Integration af videntrekanten mellem uddannelse, forskning og innovation — som den, der understøttes af Det Europæiske Institut for Innovation og Teknologi (EIT) — styrker undervisnings- og læringsprocessen og stimulerer kreativ tænkning samt innovative holdninger og tilgange, der ofte resulterer i opstart af ny virksomhed.
            
         
            
               11.
            
            
               Uddannelsesaktiviteter på kandidat- og ph.d.-niveau, f.eks. dem, der udføres af EIT's videns- og innovationsfællesskaber, bidrager også til at fremme udviklingen af innovationsrelaterede kvalifikationer, forbedringen af ledelses- og entreprenørskabskvalifikationer og -kompetencer samt forskeres og studerendes mobilitet.
            
         
            
               12.
            
            
               Ikkeformel og uformel læring samt frivilligt arbejde kan også yde et vigtigt bidrag til udviklingen af entreprenørskabskvalifikationer, -kompetencer og -mentaliteter;
            
         OPFORDRER MEDLEMSSTATERNE TIL I OVERENSSTEMMELSE MED NATIONAL PRAKSIS OG UNDER BEHØRIG HENSYNTAGEN TIL NÆRHEDSPRINCIPPET OG DEN INSTITUTIONELLE AUTONOMI
   
            
               1.
            
            
               at tilskynde til udviklingen af en koordineret tilgang til entreprenørskabsuddannelse i hele uddannelsessystemet, herunder f.eks. ved at skabe kontakt mellem undervisningsministerier og andre relevante ministerier, lette inddragelsen af virksomheder og entreprenører — samt den almennyttige sektor — på alle planlægnings- og gennemførelsesniveauer (herunder partnerskaber mellem uddannelsesinstitutioner og erhvervslivet) og ved at fremme specifik evaluering og overvågning
            
         
            
               2.
            
            
               at fremme medtagelsen af entreprenørskabskvalifikationer og -kompetencer i både grunduddannelsesprogrammer for lærere/undervisere og deres løbende faglige udvikling
            
         
            
               3.
            
            
               at fremme synergier mellem entreprenørskabsuddannelser og erhvervsvejledning for at støtte tilegnelsen af entreprenørskabsrelaterede nøglekompetencer og overvejelser om at starte en virksomhed som en karrieremulighed
            
         
            
               4.
            
            
               at fremme og støtte studerendes initiativer vedrørende virksomhedsopstart, f.eks. ved at tilskynde til oprettelsen af egnede læringsmiljøer, adgangen til ordentlig erhvervsvejledning på alle uddannelsesniveauer og — navnlig inden for videregående uddannelse og erhvervsuddannelse — etableringen af mentorordninger og virksomhedsvæksthuse for vordende entreprenører
            
         
            
               5.
            
            
               at lette og fremme inddragelsen af entreprenører i læringsprocessen samt trække på tidligere kandidaters erfaringer, f.eks. ved at invitere entreprenører til uddannelsesinstitutionerne for at drøfte deres erfaringer med de studerende, lærerne og underviserne eller ved at skabe muligheder for arbejdsbaseret læring, praktikophold og lærlingeuddannelser
            
         
            
               6.
            
            
               om muligt at gøre brug af data til sporing af kandidater, når de vurderer kvaliteten og effektiviteten af entreprenørskabsuddannelse
            
         
            
               7.
            
            
               at fremme praktisk entreprenørskabserfaring, såsom kreativitetsudfordringer, opstartsvirksomheder, virksomhedssimuleringer eller entreprenørskabsrelateret projektbaseret læring, under hensyntagen til, at der skal anvendes en aldersrelevant tilgang
            
         
            
               8.
            
            
               at notere sig det arbejde, som den tematiske arbejdsgruppe om entreprenørskabsuddannelse har udført
            
         
      
         Med særligt henblik på videregående uddannelser, idet der tages hensyn til den institutionelle autonomi:
      
   
   
            
               9.
            
            
               at støtte de højere uddannelsesinstitutioner i deres indsats for at udvikle målrettede foranstaltninger til forvaltning af institutionelle ændringer og yderligere organisatorisk udvikling, navnlig med hensyn til at fremme en mere entreprenørskabsorienteret og innovativ mentalitet
            
         
            
               10.
            
            
               at fremme brugen af de højere uddannelsesinstitutioners innovative onlineværktøj HEInnovate
                   (3) som et middel til at støtte de højere uddannelsesinstitutioner i forbindelse med at opstille effektive strategier til udvikling af mere entreprenørskabsorienterede og innovative kapaciteter ved at forbedre kendskabet til de indkredsede spørgsmål og udfordringer og vejlede i at tackle dem
            
         
            
               11.
            
            
               under hensyn til principperne for innovativ ph.d.-uddannelse (4), der lægger vægt på den grundlæggende betydning af at efterstræbe forskning af topkvalitet, at fremhæve nyuddannede forskeres rolle som instrument til videnoverførsel over for den ikkeakademiske verden, navnlig, hvis det er hensigtsmæssigt, ved at stimulere ph.d.-kandidaters kontakter med industrien og andre relevante beskæftigelsessektorer samt tilegnelsen af forskellige kvalifikationer, der kan overføres, herunder entreprenørskab, gennem passende uddannelse eller praktisk erfaring
            
         
      
         Med særligt henblik på skoler, erhvervsuddannelse og voksenuddannelse, idet der tages hensyn til den institutionelle autonomi:
      
   
   
            
               12.
            
            
               at fremme tilgængeligheden af tjenester, der bistår skoler og erhvervs- og voksenuddannelsesinstitutioner og -udbydere med at finde partnere fra erhvervslivet og sociale entreprenører
            
         
            
               13.
            
            
               at tilskynde erhvervsuddannelsesinstitutionernes indsats for at støtte studerendes virksomhedsopstart gennem udveksling af god praksis og styrkelse af forbindelserne med erhvervslivet og sociale virksomheder
            
         
            
               14.
            
            
               at fremme tilgængeligheden af og adgangen til lærlingeprogrammer og andre arbejdsbaserede læringsinitiativer, der har en entreprenørskabsdimension
            
         
            
               15.
            
            
               at tilskynde voksenuddannelsesudbydere til, hvor det er muligt, at indarbejde entreprenørskabskvalifikationer og -kompetencer i eksisterende studieordninger eller ved hjælp af specifikke kurser;
            
         OPFORDRER MEDLEMSSTATERNE OG KOMMISSIONEN, SOM HANDLER INDEN FOR DERES RESPEKTIVE KOMPETENCEOMRÅDER, TIL
   
            
               1.
            
            
               at undersøge — i tæt samarbejde med ET2020-arbejdsgruppen om tværfaglige kvalifikationer — hvorvidt det er muligt og nyttigt at udarbejde en vejledende referenceramme for nøglekompetencer på entreprenørskabsområdet (5), hvor de forskellige elementer af kompetencerne præsenteres, og der gøres brug af en tilgang baseret på læringsresultater og -niveauer. Dette vil støtte en koordineret tilgang mellem de forskellige uddannelsesniveauer og gøre det nemmere at tage hensyn til ikkeformelle og uformelle læringsresultater
            
         
            
               2.
            
            
               at lette udvekslingen af idéer og god praksis på nationalt og europæisk plan — f.eks. gennem ET2020-arbejdsgruppen om tværfaglige kvalifikationer — med henblik på at fremme entreprenørskab i forbindelse med uddannelse
            
         
            
               3.
            
            
               at undersøge merværdien af at udvikle et borgerværktøj på europæisk plan til selvevaluering af entreprenørskabskompetencerne, herunder identificere lignende værktøjer, der i øjeblikket er tilgængelige
            
         
            
               4.
            
            
               fuldt ud at udnytte det potentiale, som Erasmus+ rummer, i forbindelse med at støtte entreprenørskabsuddannelse, f.eks. ved at tilskynde til integration af samarbejde mellem uddannelsesinstitutioner og erhvervsliv i videnalliancer for videregående uddannelse og alliancer vedrørende sektorspecifikke kvalifikationer inden for erhvervsuddannelse. Der bør i særdeleshed tages hensyn til resultaterne af det europæiske initiativ vedrørende politikeksperimenter i forbindelse med praktisk entreprenørskabserfaring
            
         
            
               5.
            
            
               at fremme uddannelse af lærere/undervisere i entreprenørskabskvalifikationer og -kompetencer, f.eks. gennem projekter, der fører netværk af lærere og undervisere sammen, og som tilskynder til input fra aktive entreprenører, eller gennem udvikling af nye kurser eller ressourcer, herunder digital læring og onlinelæring
            
         
            
               6.
            
            
               som led i gennemførelsen af ungdomsgarantiordningen at undersøge måder, hvorpå unge kan guides hen imod entreprenørskabsaktiviteter gennem relevant uddannelse, ved at forbedre samarbejdet mellem uddannelsesinstitutioner og erhvervslivet med henblik på at identificere unge, der kan drage fordel af ordningen, fremme entreprenørskabskurser for dem, der deltager i ordningen, og identificere virksomhedsopstarter som et potentielt karriereforløb
            
         
            
               7.
            
            
               at overveje, hvordan andre europæiske ressourcer, såsom Den Europæiske Socialfond, bedst kan anvendes til at støtte fremme af entreprenørskab i forbindelse med uddannelse
            
         
            
               8.
            
            
               at støtte samarbejdet mellem entreprenører og uddannelsesinstitutioner med henblik på udvikling af innovative undervisningsløsninger, f.eks. gennem konkurrencer og virksomhedsvæksthuse
            
         
            
               9.
            
            
               at støtte samarbejdet og udvekslinger med netværk og organisationer på regionalt, nationalt og europæisk plan, som kan bidrage med erfaring og ekspertise i at styrke entreprenørskab i forbindelse med uddannelse og udvikle værktøjer og metoder til at fremme entreprenørskab som en nøglekompetence
            
         
            
               10.
            
            
               under hensyn til det arbejde, der er udført af ekspertgruppen vedrørende data og indikatorer for entreprenørskabslæring og -kompetencer, og med passende inddragelse af Den Stående Arbejdsgruppe om Indikatorer og Benchmarks yderligere at undersøge nytten af og muligheden for at definere indikatorer for entreprenørskabuddannelse med henblik på at udvide dokumentationsgrundlaget og bidrage til at identificere områder med bedste praksis
            
         
            
               11.
            
            
               at undersøge potentialet for at udvikle gratis og åbne digitale værktøjer og onlineværktøjer, der styrker tilegnelsen af entreprenørskabsorienterede og innovative kvalifikationer og kompetencer, og udforske mulighederne for samarbejde med open source-samfundet med henblik på at fremme gratis erhvervsværktøjer og undervisning i disse værktøjer
            
         
      
         Med særligt henblik på videregående uddannelser, idet der tages hensyn til den institutionelle autonomi:
      
   
   
            
               12.
            
            
               at fremme synergier med forsknings- og innovationssektoren for at tilskynde til initiativer, der har til formål at udvikle og udvide entreprenørskabkvalifikationer og -kompetencer
            
         
            
               13.
            
            
               at støtte den videre udvikling, tilpasning og udbredelse af HEInnovate som et værktøj for entreprenørskabsorienterede og innovative højere uddannelsesinstitutioner ved at tage hensyn til dokumentation, der indsamles ved brug heraf i de højere uddannelsesinstitutioner, der vælger at deltage, ved at anvende resultaterne af OECD's nationale evalueringer og lette regelmæssige udvekslinger med medlemsstaterne og de relevante parter i de højere uddannelsesinstitutioner
            
         
            
               14.
            
            
               at opfordre EIT til at undersøge potentialet for EIT-mærket »certificeret innovator og entreprenør«, der for øjeblikket er under udvikling, og kæde dette sammen med dets overordnede dagsorden for uddannelse ved at gøre resultaterne alment tilgængelige i overensstemmelse med EIT's dagsorden for formidling, idet der undgås yderligere administrative byrder
            
         
            
               15.
            
            
               hvis det er hensigtsmæssigt, at undersøge de videregående uddannelsers entreprenørskabspotentiale ved at identificere fremmende faktorer i undervisningsplanerne, uden for undervisningsplanerne og i institutionerne, fremme disse mere bredt ved de højere uddannelsesinstitutioner og på andre uddannelsesniveauer og gøre brug af relevante undersøgelser om at støtte et sådant potentiale
            
         
            
               16.
            
            
               at tage hensyn til den rolle og indflydelse, som forummet mellem universiteter og erhvervslivet har, navnlig henstillingen i henhold til dets entreprenørskabssøjle, med henblik på at udvikle innovative tilgange og fremme udveksling om entreprenørskabsrelaterede spørgsmål i overgangen fra universitetet til erhvervslivet
            
         
      
         Med særligt henblik på skoler, erhvervsuddannelse og voksenuddannelse, idet der tages hensyn til den institutionelle autonomi:
      
   
   
            
               17.
            
            
               at undersøge potentialet for Entrepreneurship360 som et værktøj, der kan støtte skoler og erhvervsuddannelsesinstitutioner i forbindelse med at identificere og håndtere deres entreprenørskabsrelaterede styrker og svagheder
            
         
            
               18.
            
            
               at støtte netværksarbejde og projektudvikling blandt lærere/undervisere inden for entreprenørskabsuddannelse, f.eks. gennem platformene e-twinning og EPALE
            
         
            
               19.
            
            
               at undersøge potentialet i det europæiske erhvervsforum for erhvervsuddannelse, navnlig ved at tage hensyn til dets resultater og henstillinger vedrørende entreprenørskab, hvor det er relevant
            
         
            
               20.
            
            
               inden for rammerne af den europæiske alliance for lærlingeuddannelser at tilskynde til initiativer til udvikling og udvidelse af entreprenørskabskvalifikationer og -kompetencer i forbindelse med lærlingeuddannelser og andre arbejdsbaserede læringsprogrammer;
            
         NOTERER SIG, AT KOMMISSIONEN AGTER
   
            
               1.
            
            
               at øge dokumentationsgrundlaget for entreprenørskabsuddannelse gennem relevante undersøgelser, såsom den tematiske rapport fra Eurydice, der er planlagt i 2015
            
         
            
               2.
            
            
               at rapportere om udbredelsen og betydningen af HEInnovate-værktøjet og dets metodologi inden udgangen af første halvår af 2016 og fremsætte alle relevante henstillinger vedrørende dets videreudvikling;
            
         OPFORDRER KOMMISSIONEN TIL
   at sikre den nødvendige interne koordinering, således at alle uddannelsesområder indgår i opfølgningen af disse konklusioner.
   
      (1)  Jf. dok. EUCO 79/14, s. 15, sidste afsnit.
   
      (2)  Udtrykket »entreprenørskab«, der anvendes i denne tekst, anvendes i betydningen »[i]nitiativ og iværksætterånd« som defineret i henstillingen fra 2006, og henviser til »evnen til at føre idéer ud i livet. Begrebet omfatter kreativitet, innovation og risikotagning og evne til at planlægge og forvalte projekter for at nå bestemte mål. Det er et aktiv for individet, ikke blot i dagligdagen i hjemmet og samfundet, men også på arbejdspladsen, det hjælper individet med at være bevidst om sin arbejdsmæssige kontekst og ruster det til at udnytte muligheder. Det er grundlaget for de mere specifikke færdigheder og den mere specifikke viden, som individet har brug for for at starte eller bidrage til samfundsmæssige eller erhvervsmæssige aktiviteter. Det bør omfatte bevidsthed om etiske værdier og fremme god ledelse.«.
   
      (3)  https://heinnovate.eu/intranet/main
   
      (4)  Som godkendt i Rådets konklusioner fra november 2011 om moderniseringen af videregående uddannelser (EUT C 372 af 20.12.2011, s. 39, punkt 10).
   
      (5)  Jf. rammen for nøglekompetencer i Europa-Parlamentets og Rådets henstilling fra 2006 (EUT L 394 af 30.12.2006).
   
      BILAG
      Politisk baggrund
      
                  1.
               
               
                  Europa-Parlamentets og Rådets henstilling af 18. december 2006 om nøglekompetencer for livslang læring (1)
                  
               
            
                  2.
               
               
                  Rådets konklusioner af 12. maj 2009 om en strategiramme for det europæiske samarbejde på uddannelsesområdet (»ET 2020«) (2)
                  
               
            
                  3.
               
               
                  Konklusioner vedtaget af Rådet og repræsentanterne for medlemsstaternes regeringer, forsamlet i Rådet, den 26. november 2009 om udvikling af uddannelsessystemernes rolle i en fuldt fungerende videntrekant (3)
                  
               
            
                  4.
               
               
                  Rådets konklusioner af 16. marts 2010 om Europa 2020
                      (4)
                  
               
            
                  5.
               
               
                  Rådets konklusioner om moderniseringen af videregående uddannelser (5)
                  
               
            
                  6.
               
               
                  Rådets henstilling af 20. december 2012 om validering af ikkeformel og uformel læring (6)
                  
               
            
                  7.
               
               
                  Rådets konklusioner af 20. maj 2014 om fremme af unges iværksætterkultur for at sikre social inklusion af unge (7)
                  
               
            
                  8.
               
               
                  Rådets konklusioner af 20. maj 2014 om effektiv læreruddannelse (8)
                  
               
            
                  9.
               
               
                  Det Europæiske Råds konklusioner af 26.-27. juni 2014, navnlig bilag I: Strategisk dagsorden for Unionen i en tid med forandringer
                      (9)
                  
               
            og
      
                  1.
               
               
                  meddelelsen fra Kommissionen til Europa-Parlamentet, Rådet, Det Europæiske Økonomiske og Sociale Udvalg og Regionsudvalget om Nytænkning på uddannelsesområdet: investering i kvalifikationer for bedre socioøkonomiske resultater
                      (10), november 2012
               
            
                  2.
               
               
                  meddelelsen fra Kommissionen til Europa-Parlamentet, Rådet, Det Europæiske Økonomiske og Sociale Udvalg og Regionsudvalget om 2020-handlingsplanen for iværksætterkultur. En saltvandsindsprøjtning til iværksætterånden i Europa
                      (11), januar 2013.
               
            
         (1)  EUT L 394 af 30.12.2006, s. 10.
      
         (2)  EUT C 119 af 28.5.2009, s. 2.
      
         (3)  EUT C 302 af 12.12.2009, s. 3.
      
         (4)  7586/10.
      
         (5)  EUT C 372 af 20.12.2011, s. 36.
      
         (6)  EUT C 398 af 22.12.2012, s. 1.
      
         (7)  EUT C 183 af 14.6.2014, s. 18.
      
         (8)  EUT C 183 af 14.6.2014, s. 22.
      
         (9)  EUCO 79/14, s. 15.
      
         (10)  14871/12 + ADD 1-8.
      
         (11)  COM(2012) 795 final.